
                                        CONSILIUL JUDEŢEAN           
                                                    
                                      

HOTĂRÂRE
pentru aprobarea modificării  Anexei nr. 2 la Hotărârea 
Consiliului Judeţean Bistriţa-Năsăud nr.75/2015, 
cu modificările şi completările ulterioare


Consiliul Judeţean Bistriţa-Năsăud, întrunit în şedinţă ordinară în data de 28.02.2018, în prezenţa a 29 consilieri judeţeni;
	Având în vedere:	
- expunerea de motive nr. IX/3649/20.02.2018 a Preşedintelui Consiliului Judeţean Bistriţa-Năsăud;
- raportul comun nr. IA/3723/21.02.2018  al Direcţiei administraţie locală şi al Direcţiei economice;
- referatul nr. VI/3190/13.02.2018 al Biroului achiziţii publice, contracte;
- adresa nr. X/3278/14.02.2018 a Serviciului salvamont;
- prevederile Hotărârii Consiliului Judeţean Bistriţa-Năsăud nr. 75/2015 privind aprobarea organigramei şi statului de funcţii ale aparatului de specialitate al Consiliului Judeţean Bistriţa-Năsăud pentru anul 2015; 
- prevederile Hotărârii Consiliului Judeţean Bistriţa-Năsăud nr. 140/2015 privind aprobarea modificării organigramei şi a statului de funcţii aprobate prin Hotărârea Consiliului Judeţean Bistriţa-Năsăud nr. 75/2015 privind aprobarea organigramei şi  statului de funcţii  ale aparatului de specialitate al Consiliului Judeţean Bistriţa-Năsăud pentru anul 2015; 
- prevederile Hotărârii Consiliului Judeţean Bistriţa-Năsăud nr. 65/2016 privind modificarea Anexei nr. 2 la Hotărârea Consiliului Judeţean Bistriţa-Năsăud nr. 140/2015 privind aprobarea modificării organigramei şi a statului de funcţii aprobate prin Hotărârea Consiliului Judeţean Bistriţa-Năsăud nr. 75/2015 privind aprobarea organigramei şi statului de funcţii ale aparatului de specialitate al Consiliului Judeţean Bistriţa-Năsăud pentru anul 2015;
- prevederile Hotărârii Consiliului Judeţean Bistriţa-Năsăud nr. 125/2016 privind modificarea Anexei nr. 2 la Hotărârea Consiliului Judeţean Bistriţa-Năsăud  nr. 75/2015 privind aprobarea organigramei şi  statului de funcţii  ale aparatului de specialitate al Consiliului Judeţean Bistriţa-Năsăud pentru anul 2015, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 166/2016 pentru aprobarea modificării  Anexei nr. 2 la Hotărârea Consiliului Judeţean Bistriţa-Năsăud nr. 75/2015 privind aprobarea organigramei şi  statului de funcţii  ale aparatului de specialitate al Consiliului Judeţean Bistriţa-Năsăud pentru anul 2015, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 9/2017 pentru aprobarea modificării  Anexei nr. 2 la Hotărârea Consiliului Judeţean Bistriţa-Năsăud nr. 75/2015 privind aprobarea organigramei şi statului de funcţii  ale aparatului de specialitate al Consiliului Judeţean Bistriţa-Năsăud pentru anul 2015, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 78/2017 pentru modificarea Anexei nr. 2 la Hotărârea Consiliului Judeţean Bistriţa-Năsăud  nr. 75/2015 privind aprobarea organigramei şi  statului de funcţii ale aparatului de specialitate al Consiliului Judeţean Bistriţa-Năsăud pentru anul 2015, cu modificările şi completările ulterioare; 
- prevederile Hotărârii Consiliului Judeţean Bistriţa-Năsăud nr. 14/2018 privind aprobarea bugetului de venituri şi cheltuieli al Judeţului Bistriţa-Năsăud pe anul 2018;
- prevederile Hotărârii Consiliului Judeţean Bistriţa-Năsăud nr. 157/2017 privind aprobarea Planului de ocupare a funcţiilor publice al aparatului de specialitate al Consiliului Judeţean Bistriţa-Năsăud pentru anul 2018; 
- prevederile art. 11 alin. (3) lit. a), art. 64 alin. (2) şi art. 107 alin. (2) lit. a) şi b) din Legea nr. 188/1999 privind Statutul funcţionarilor publici, republicată, cu modificările şi completările ulterioare;
- prevederile Anexei nr. VIII cap. I lit. A pct. III, cap. II lit. A pct. I 2.8, pct. IV şi Anexei nr. IX lit. C din Legea nr. 153/2017 privind salarizarea personalului plătit din fonduri publice, cu modificările şi completările ulterioare;
- raportul nr. IBa/4226 din 28.02.2018 al Comisiei de administraţie;
- raportul nr. IBa/4227 din 28.02.2018 al Comisiei economice.

   	În temeiul prevederilor art. 91, alin. (1), lit. a), alin. (2), lit. c), art. 97 şi art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,


HOTĂRĂŞTE:


Art.1 (1) Se aprobă modificarea Anexei nr. 2 la Hotărârea Consiliului Judeţean Bistriţa-Năsăud nr. 75/2015 privind aprobarea organigramei şi statului de funcţii ale aparatului de specialitate al Consiliului Judeţean Bistriţa-Năsăud pentru anul 2015, cu modificările şi completările ulterioare, conform Anexei nr. 1 care  face parte integrantă din prezenta hotărâre.
(2) Statul de funcţii actualizat al aparatului de specialitate al Consiliului Judeţean Bistriţa-Năsăud este prevăzut în Anexa nr. 2 care face parte integrantă din prezenta hotărâre.
Art.2 Prezenta hotărâre a fost adoptată cu un număr de 29 voturi „pentru” şi intră în vigoare începând cu data de 01.03.2018.  
Art.3 Cu ducerea la îndeplinire a prevederilor prezentei hotărâri se încredinţează Direcţia administraţie locală şi Direcţia economică din cadrul Consiliului Judeţean Bistriţa-Năsăud.
Art.4 Prezenta hotărâre se postează pe Portalul de management al Agenţiei Naţionale a Funcţionarilor Publici, prin grija Compartimentului resurse umane.
   Art.5 Prezenta hotărâre se comunică de către Serviciul administraţie şi relaţii publice cu:
- Direcţia administraţie locală;
- Direcţia economică;
- Agenţia Naţională a Funcţionarilor Publici prin Portalul de management a funcţiilor publice şi al funcţionarilor publici;
- Instituţia Prefectului judeţul Bistriţa-Năsăud.
                                   



 PREŞEDINTE,					   Contrasemnează:
EMIL RADU MOLDOVAN			    SECRETARUL JUDEŢULUI,
    MICA OPREA








                                                                                  
                                                           




[bookmark: _GoBack]

Nr. 17
Din 28.02.2018
Lucian Borgovan/ Melinda Ani/MN/4 ex. 

3

image1.png




